Castellanismos en francés

Os castellanismos en francés u hispanismos en francés son elementos lingüisticos que o castellano ha transmeso a esta luenga, encara que no sigan orichinarios d'ixa luenga. A mes gran part d'os castellanismos d'o francés son lexicos, con poca presencia de castellanismos foneticos, semanticos u calcos. O castellano ha teniu importancia en a introducción d'arabismos y americanismos en francés. Os principals periodos d'entrada de castellanismos en francés han estau o Sieglo d'Oro y o sieglo XIX.

Son castellanismos foneticos conquister, galardon y guitarre, que substituyoron a conquester, guerredon y guiterne d'o francés antigo.

Son castellanismos semanticos:
Bravesse, si s'emplega con o significau de "temeridat" u témérité.
Muscle si s'emplega con o significau de "cuixa" u cuisse.
Romance si s'emplega con o significau de "romanza" u chanson populaire.

Son calcos feitos dende o castellano: 
Marie Jeanne, de marihuana.
Habit de lumière, de traje de luces.
Pot-pourri, de olla podrida.

 Arabismos transmesos por o castellano 
250px|thumb|right|A parola guitare se remonta a lo iberorromanz guitarra, a l'arabe kittàra y a lo griego antigo kithara.
Son arabismos transmesos por o castellano a lo francés dende o sieglo XII dica o sieglo XVIII:
Alcarazas: botico.
Alcôve.
Alezan: alazán, soro, aplicau a caballos.
Curcuma.
Épinard: espinaques.
Fanfaronner.
Genette: chineta.
Guitare: guitarra.
Hazard.
Kermès.
Noria: cenia.
Récif.

 Castellanismos en o Sieglo d'Oro 
250px|thumb|right|Castanyetas, parola aragonesa u catalana transmesa por o castellano a lo francés como Castagnettes en o Sieglo d'Oro.
A Espanya d'o Sieglo d'Oro exerció una influencia cultural en Francia a traviés d'a literatura y d'o prestichio que li daba o poder militar. As imprentas de Bruselas, León d'el Roine y París publicaban a sobén obras espanyolas y mesmo en castellano. O maximo d'esta influencia se dió en ixas envueltas de Loís XIII y d'Ana d'Austria. Rafael Lapesa: Historia de la lengua española, Editorial Gredos, 2001. pp 291-296. Manimenos esta influencia estió menor que la italiana a causa d'uns factors como una menor conoixencia d'os autors espanyols, unas relacions comercials mes febles con Espanya, menors vinclos entre as casas reyals dica o sieglo XVII, y un menor prestichio cultural d'a luenga espanyola que d'a italiana por part d'os gramaticos franceses. Jean-Louis Tritter: Histoire de la langue Française. Editor: Paris, Ed. Ellipses - 1999.

Son castellanismos introducius en estos tiempos y relacionaus con sociedat cortesana, a literatura, a musica, as fiestas, etcetera: brave, bravoure, désinvolte, grandiose, fanfarron, matamore, hâbler , compliment,  grandesse, sieste, guitare, castagnette, passacaille. Bel autor considera que as parolas sarabande, passacaille, séguedille, chaconne, castagnettes y hombre relacionadas con os chuegos, bailes y a ropa entroron entre a fin d'o sieglo XVI y mitat d'o sieglo XVII en o contexto d'unas relacions mes estreitas entre as monarquías espanyola y francesa por os matrimonios reyals como l'antedito y lo de Loís XIV y María Teresa d'Austria. Melissa Soria Estévez: Les hispanismes dans Le Petit Robert 2014. Repositorio Institucional de la Universidad de La Laguna. La Laguna, chunio de 2015.

Tamién s'introducioron en o Sieglo d'Oro castellanismos ligaus a lo comercio, guerra y actividaz cotidianas: morion, adjudant, embargo, supracargo, falouque, basquine,  ropille, alcôve, camarade, manille, matador, quinola, cédille, oraison de quietude, la foille du logis, recuieillement. Os americanismos d'o castellano tamién podioron entrar en francés (patate, maïs), proceso que continó en o sieglo vinient.

 Americanismos transmesos por o castellano 
Os primers americanismos que entroron en francés representaban nuevas conoixencias d'o continent descubierto y colonizau por espanyols y portugueses. Os americanismos que entroron en os sieglos XVI y XVII yeran relacionaus con una flora y fauna americanas que s'encomenzaban a conoixer por a literatura de viaches. Os americanismos que entroron dende o sieglo XVIII se refieren a la cultura u folklore d'os paises americanos colonizaus por os espanyols.

 Primers americanismos 
En os primers americanismos destacan os orichinaus en as luengas amerindias d'a mar Caribe, de Mexico y d'os Andes, a vegadas sin poder-se poder precisar a luenga exacta d'orichen: 
Cacique.
Cannibale
Canot.
Carambole.
Chayotte.
Gayac.
Hamac.
Ouragan.
Pirogue.

Destacan os zoonimos y fitonimos:
Caïman.
Coca.
Chocolat: chicolate.
Icaque.
Iguane.
Lama.
Maïs: panizo.
Patate: pataca, trunfa.
Puma: Puma concolor.
Tabac: tabaco.
Tomate.
Yucca.

Son d'orichen náhuatl:
Avocat: fruito de Persea americana
Cacahuète: fruito de Arachis hypogaea
Cacao: producto obteniu d'as simients de Theobroma cacao. 
Caoutchouc: látex d'Hevea brasiliensis.
Coyote: Canis latrans
Chocolat: chicolate.
Haricot: alubia, chodiga.
Ocelot: Felis pardalis.
Quetzal: au d'a familia Trogonidae.
Tomate.
Axolotl: Ambystoma mexicanum.
Peyotl: Lophophora williamsii.

A secuencia u succesión tl d'a luenga orichinal se conserva en axolotl, peyotl y nahuatl, en os atros casos se prene a partir d'as formas que os espanyols adaptoron simplicando u eliminando-la: tomate, cacao, chocolate, aguacate, cacahuete, etcetera.

Son d'orichen quecha:
Alpaga: Vicugna pacos.
Condor: Vultur gryphus.
Guanaco: Lama guanicoe.
Lama: Lama glama.

Son d'orichen caribe, arahuaco u taíno d'Haití:
Icaque: fruito de Chrysobalanus icaco.
Patate: pataca.
Maïs: panizo.
Tabac: tabaco.
Yucca.

 Cultura y folklore 
Bongo.
Rastaquouère.
Salsa.
Rumba.
Cha-cha-cha.
Mariachi.

 Castellanismos d'o sieglo XIX 
250px|thumb|right|Eugenia de Montijo, muller de Napoleón III, introductora de l'afición a las corridas de toros en Francia, en un sieglo en o que muitos escritors franceses como Victor Hugo teneban interés por a cultura espanyola. Antiparte, as intervencions d'o Imperio Francés en Archelia y Mexico creyaban escenarios de contacto entre hispanoparlants y franceses.
En o sieglo XIX bi heba escritors franceses interesaus por a cultura espanyola, y tamién estió cuan a tauromaquia fue introducida en o sud de Francia. O colonialismos europeu en o norte d'Africa tamién creyó una situación propicia pa a entrada de castellanismos.

A novela Carmen de 1845 contribuyó a la difusión de castellanismos como gitane ("chitana"), manzanilla ("camamilla") y séguedille.

Os franceses encomenzoron a ocupar Alcheria en o sieglo XIX, cuan encara se charraba o sabir u lingua franca en muitos puertos nortafricanos. En este contexto entroron en francés hispanismos presents en este pigdin como moukère, moujingue u mater. Muitos d'os colonos europeus que permitioron establir-sen os franceses en l'Archelia colonial y que se convertirían dimpués en Pieds-Noirs yeran espanyols d'Almería, Valencia u Menorca. Dica os zaguers anyos de presencia francesa yera común sentir o castellano u o catalán en as carreras d'Orán u Archel.

A intervención militar en Mexico posó a cualques politicos, militars y naturalistas franceses en contacto con a cultura hispanoamericana. Por esta razón u por atras, bel castellanismo relacionau con Mexico, Estaus Unius y atros países americanos entró en francés en o sieglo XIX: arroyo, banjo, cacahuète, canyón, chayotte, despérado, gringo, peyotl. Tienen relación con o castellano d'Archentina gaucho y québracho.

 Sufixos de los castellanismos 
Destaca la terminación -ille d'un cuantos castellanismos en francés, que puede remontar-se a lo sufixo -illo, cognato de l'aragonés -iello:
Cedille.
Manille.
Pacotille.
Ropille.
Séguedille.

Bi ha uns cuantos castellanismos terminaus en -al que tienen plurals regulars en francés y no los tipicos plurals irregulars en -aux de palabras fransesas con la mesma terminación.
Corral, corrals.
Matorral, matorrals: matiguero, matiguers.

A los que s'ha d'anyadir los americanismos adaptaus en castellano con -al y transmesos a lo francés:
Nopal, nopals.
Quetzal, quetzals.
Sisal, sisals.

 Referencias 

 Bibliografía 
 Carlo Tagliavini: Origenes de las lenguas neolatinas Fondo de Cultura Economica.
 Rafael Lapesa: Historia de la lengua española. Editorial Gredos, (1981).
 Carlo Tagliavini: Los orígenes de las lenguas neolatinas. Introducción a la filología romance. Fondo de Cultura Economica, 1973.
 Gramática francesa. Larousse Editorial, S.A, 2000.
 Rafael Lapesa: Historia de las lengua española. Editorial Gredos. (1981).
 Peter Rickard: A History of the French Language. Editor:	Routledge, 2003. ISBN 1134838778, 9781134838776.
 Adolphe Hatzfeld et al.: Dictionnaire général (1890-1900). Traité de la formation de la langue. Paris, Delagrave, 1890.
 Jean-Louis Tritter: Histoire de la langue Française. Editor: Paris, Ed. Ellipses - 1999.
 Melissa Soria Estévez: Les hispanismes dans Le Petit Robert 2014. Repositorio Institucional de la Universidad de La Laguna. La Laguna, chunio de 2015.

Categoría:Lexicolochía d'o francés
Frances